CELEX: 32019D1326
Language: et
Date: 2019-08-05 00:00:00
Title: Komisjoni rakendusotsus (EL) 2019/1326, 5. august 2019, Euroopa Parlamendi ja nõukogu direktiivi 2014/30/EL toetuseks koostatud elektromagnetilist ühilduvust käsitlevate harmoneeritud standardite kohta

6.8.2019   
               
               
                  ET
               
               
                  Euroopa Liidu Teataja
               
               
                  L 206/27
               
            
         KOMISJONI RAKENDUSOTSUS (EL) 2019/1326,
         5. august 2019,
         Euroopa Parlamendi ja nõukogu direktiivi 2014/30/EL toetuseks koostatud elektromagnetilist ühilduvust käsitlevate harmoneeritud standardite kohta
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. oktoobri 2012. aasta määrust (EL) nr 1025/2012, mis käsitleb Euroopa standardimist ning millega muudetakse nõukogu direktiive 89/686/EMÜ ja 93/15/EMÜ ning Euroopa Parlamendi ja nõukogu direktiive 94/9/EÜ, 94/25/EÜ, 95/16/EÜ, 97/23/EÜ, 98/34/EÜ, 2004/22/EÜ, 2007/23/EÜ, 2009/23/EÜ ja 2009/105/EÜ ning millega tunnistatakse kehtetuks nõukogu otsus 87/95/EMÜ ning Euroopa Parlamendi ja nõukogu otsus nr 1673/2006/EÜ, (1) eriti selle artikli 10 lõiget 6,
         ning arvestades järgmist:
         
                     (1)
                  
                  
                     Kooskõlas Euroopa Parlamendi ja nõukogu direktiivi 2014/30/EL (2) artikliga 13 eeldatakse, et elektriseadmed, mis on vastavuses harmoneeritud standardite või nende osadega, mille viited on avaldatud Euroopa Liidu Teatajas, vastavad olulistele nõuetele, mida nimetatud standardid või nende osad käsitlevad ja mis on sätestatud kõnealuse direktiivi I lisas.
                  
               
                     (2)
                  
                  
                     Komisjoni rakendusotsusega C(2016)7641 (3) esitas komisjon Euroopa Standardikomiteele (CEN), Euroopa Elektrotehnika Standardikomiteele (CENELEC) ja Euroopa Telekommunikatsioonistandardite Instituudile (ETSI) taotluse koostada, vaadata läbi ja viia lõpule direktiivi 2014/30/EL toetavad elektromagnetilise ühilduvuse harmoneeritud standardid.
                  
               
                     (3)
                  
                  
                     Rakendusotsuse C(2016)7641 alusel koostasid CEN ja CENELEC harmoneeritud standardid EN IEC 61058-1:2018 (seadmelülititele) ja EN 55035:2017 (multimeediaseadmetele). Nimetatud otsuse alusel vaatasid CEN ja CENELEC läbi harmoneeritud standardid EN 13309:2010 (sisemise elektrivarustusega masinatele) ja EN 50557:2011 (võimsuslülititele), mille viited on avaldatud Euroopa Liidu Teatajas (4), et kohandada neid tehnika arenguga.
                  
               
                     (4)
                  
                  
                     Komisjon hindas koos CENi ja CENELECiga, kas standardid EN IEC 61058-1:2018, EN 55035:2017, EN ISO 13766-1:2018 ja EN 63024:2018 vastavad rakendusotsuses C(2016) 7641 esitatud taotlusele.
                  
               
                     (5)
                  
                  
                     Standardid EN IEC 61058-1:2018, EN 55035:2017, EN ISO 13766-1:2018 ja EN 63024:2018 vastavad nende suhtes kohaldatavatele nõuetele, mis on sätestatud direktiivis 2014/30/EL. Seepärast võib viited nendele standarditele avaldada Euroopa Liidu Teatajas.
                  
               
                     (6)
                  
                  
                     CENELEC koostas paranduse EN 61000-6-5:2015/AC:2018-01, millega parandatakse harmoneeritud standardit EN 61000-6-5:2015, mille viide on avaldatud Euroopa Liidu Teatajas (5). Kuna selle parandusega tehti olulisi tehnilisi muudatusi ning et tagada standardi EN 61000-6-5:2015 nõuetekohane ja järjepidev kohaldamine, on asjakohane avaldada harmoneeritud standardi viide koos paranduse viitega Euroopa Liidu Teatajas.
                  
               
                     (7)
                  
                  
                     Standardid EN 13309:2010 ja EN 50557:2011 on läbi vaadatud ja standardit EN 61000-6-5:2015 on parandatud. Seepärast on asjakohane kustutada viited nimetatud standarditele Euroopa Liidu Teatajast. Selleks et anda tootjatele piisavalt aega, et valmistuda läbivaadatud ja parandatud standardite kohaldamiseks, on vaja nende standardite viite kustutamine edasi lükata.
                  
               
                     (8)
                  
                  
                     Harmoneeritud standardi järgimine lubab alates sellise standardi viite Euroopa Liidu Teatajas avaldamise kuupäevast eeldada vastavust asjakohastele olulistele nõuetele, mis on sätestatud liidu ühtlustamisõigusaktides. Seepärast peaks käesolev otsus jõustuma selle avaldamise päeval,
                  
               ON VASTU VÕTNUD KÄESOLEVA OTSUSE:
         
            Artikkel 1
            Direktiivi 2014/30/EL toetuseks koostatud elektromagnetilist ühilduvust käsitlevate harmoneeritud standardite viited, mis on esitatud käesoleva otsuse I lisas, avaldatakse Euroopa Liidu Teatajas.
         
         
            Artikkel 2
            Direktiivi 2014/30/EL toetuseks koostatud elektromagnetilist ühilduvust käsitlevate harmoneeritud standardite viited, mis on esitatud käesoleva otsuse II lisas, kustutatakse Euroopa Liidu Teatajast alates nimetatud lisas märgitud kuupäevadest.
         
         
            Artikkel 3
            Käesolev otsus jõustub selle Euroopa Liidu Teatajas avaldamise päeval.
         
         
            Brüssel, 5. august 2019
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  ELT L 316, 14.11.2012, lk 12.
         
            (2)  Euroopa Parlamendi ja nõukogu 26. veebruari 2014. aasta direktiiv 2014/30/EL elektromagnetilist ühilduvust käsitlevate liikmesriikide õigusaktide ühtlustamise kohta (ELT L 96, 29.3.2014, lk 79).
         
            (3)  Komisjoni 30. novembri 2016. aasta rakendusotsus C(2016)7641 Euroopa Parlamendi ja nõukogu 26. veebruari 2014. aasta direktiivi 2014/30/EL (elektromagnetilist ühilduvust käsitlevate liikmesriikide õigusaktide ühtlustamise kohta) toetava standardimistaotluse kohta, mis esitatakse Euroopa Standardikomiteele, Euroopa Elektrotehnika Standardikomiteele ja Euroopa Telekommunikatsioonistandardite Instituudile seoses harmoneeritud standarditega.
         
            (4)  ELT C 246, 13.7.2018, lk 1.
         
            (5)  ELT C 246, 13.7.2018, lk 1.
      
      
         
            I LISA
            
                        Nr
                     
                     
                        Viide standardile
                     
                  
                        1.
                     
                     
                        EN ISO 13766-1:2018
                        Mullatöö- ja ehitusmasinad. Elektromagnetiline ühilduvus. Osa 1: Üldised elektromagnetilise ühilduvuse nõuded tüüpilistes elektromagnetiliste ühilduvuse keskkonnatingimustes (ISO 13766-1:2018)
                     
                  
                        2.
                     
                     
                        EN 55035:2017
                        Multimeediaseadmete elektromagnetiline ühilduvus. Immuunsusnõuded
                     
                  
                        3.
                     
                     
                        EN 61000-6-5:2015 Elektromagnetiline ühilduvus (EMC). Osa 6-5: Erialased põhistandardid. Elektrijaamade ja alajaamade keskkonna seadmete häiringutaluvus
                        EN 61000-6-5:2015/AC:2018-01
                     
                  
                        4.
                     
                     
                        EN IEC 61058-1:2018
                        Seadmelülitid. Osa 1: Üldnõuded
                     
                  
                        5.
                     
                     
                        EN 63024:2018
                        Nõuded majapidamis- ja muudes taolistes paigaldistes kasutatavate liigvooluvabastiga ja liigvooluvabastita rikkevoolukaitselülitite automaatse taaslülitusseadistele (IEC 63024:2017, muudetud)
                     
                  
      
      
         
            II LISA
            
                        Nr
                     
                     
                        Viide standardile
                     
                     
                        Kustutamise kuupäev
                     
                  
                        1.
                     
                     
                        EN 13309:2010 Ehitusmasinad. Sisemise elektrivarustusega masinate elektromagnetiline ühilduvus
                     
                     
                        30. juuni 2021
                     
                  
                        2.
                     
                     
                        EN 50557:2011 Nõuded majapidamis- ja muudes taolistes paigaldistes kasutatavate liigvooluvabastiga ja liigvooluvabastita rikkevoolukaitselülitite automaatse taaslülituse seadistele
                     
                     
                        17. jaanuar 2021
                     
                  
                        3.
                     
                     
                        EN 61000-6-5:2015 Elektromagnetiline ühilduvus (EMC). Osa 6-5: Erialased põhistandardid. Elektrijaamade ja alajaamade keskkonna seadmete häiringutaluvus
                     
                     
                        31. jaanuar 2020